I Want It That Way

**I Want It That Way** הוא שיר של להקת הבנים האמריקאית בקסטריט בויז. השיר יצא לאור ב-12 באפריל 1999, כסינגל המוביל מתוך אלבום האולפן השלישי של הלהקה, *[[Millenium]]*. הוא נכתב על ידי מקס מרטין ואנדראס קארלסון והופק על ידי מרטין וכריסטיאן לונדין.

## רקע וכתיבה
לאחר הצלחת שני אלבומם הראשונים, *[[Backstreet Boys (אלבום)|Backstreet Boys]]* (1996) ו-*[[Backstreet's Back]]* (1997), הלהקה הקליטה את אלבומה השלישי, במהלך 1998 ו-1999. כשחברי בקסטריט בויז הגיעו לסטוקהולם בנובמבר 1998 בשביל להקליט את האלבום, הוצגה להם ההדגמה של "I Want It That Way", שבאותה תקופה כללה רק את הפזמון הראשי. עם עזיבתם את שוודיה ב-16 בנובמבר להקלטה של השיר ב-17 בנובמבר, הקלטת השירה של השיר הושלמה תוך יומיים.

במקור, "Larger Than Life" היה אמור להיות הסינגל המוביל, לפי הנוסחה הדומה של שני האלבומים הראשונים שלהם, עם סינגל מוביל אופטימי. עם זאת, לאחר ששמעו את הגרסה הסופית של "I Want It That Way", הלהקה רצתה להתקדם לכיוון בוגר יותר, על ידי שימוש ברצועת מיד-טמפו כסינגל המוביל. אנשי זומבה רקורדינג נאלצו להשתכנע לאשר את השיר כסינגל המוביל, היות שהם טענו שהלהקה יכולה "להרחיק מעריצים" עם שיר מיד-טמפו בעל משמעות מעורפלת. בסופו של דבר, קטע קצר מהשיר אושר לפרסום לתחנות הרדיו במרץ 1999, כדי להקדים את יציאת השיר לרדיו באפריל.

"I Want It That Way" נכתב על ידי אנדראס קרלסון ומקס מרטין, בעוד מרטין וכריסטיאן לונדין הפיקו את הרצועה. ריף ארפג'ו של גיטרה אקוסטית, המהווה את האינטרו של השיר וחוזר על עצמו לאורך כל הבתים, נכתב ממש בסוף מפגשי ההקלטה והיה, לדברי קרלסון, בהשראת "Nothing Else Matters" של מטאליקה.

## קבלה ומורשת
ביקורתית, השיר זכה לקבלה חיובית ממבקרי המוזיקה, כשמבקרים רבים שיבחו את קליטותו, וגם כינו אותו "בלדת הפופ של השנה". בטקס פרסי גראמי, קיבל השיר מועמדויות לקטגוריות "הקלטת השנה", "שיר השנה" וביצוע הפופ הטוב ביותר של צמד או להקה עם קולות". הוא הפך לשיר ההיכר של בקסטריט בויז ודורג במקומות גבוהים בדירוגים של מספר מגזינים, ובהם "500 השירים הגדולים בכל הזמנים" של רולינג סטון במקום ה-240.

השיר זכה לעשרות גרסות כיסוי ופארודיות על ידי אמנים שונים, בהם להקות בנים אחרות כגון JLS וואן דיירקשן. הלהקה עצמה הוציאה בשנת 2019 גרסה מחודשת לשיר בשם ""I Want It That Way: Reimagined"", ביוטיוב ובפלטפורמות הדיגיטליות, לציון חגיגת 20 שנים לצאתו של השיר.

### רשימות כל הזמנים

## הצלחה מסחרית
השיר הפך לשירה המצליח ביותר של הלהקה ברוב המדינות בהן נכנס למצעדים, תוך שהגיע למקום הראשון בעשרות מדינות שונות. הוא הגיע לצמרת מצעד הסינגלים הבריטי, והיה לשיר ה-15 הנמכר ביותר של להקת בנים בשנות ה-1990 בבריטניה, עם 423,000 עותקים שנמכרו. בבילבורד הוט 100, השיר נכנס למקום ה-72, ולאחר תשעה שבועות הגיע לשיאו במקום השישי. הוא זכה לתואר הפלטינה המשולשת מאיגוד תעשיית ההקלטות האמריקאי, על 3 מיליון עותקים שנמכרו במדינה.

## וידאו קליפ
הווידאו קליפ, בבימויו של ויין אישאם, צולם בנמל התעופה הבין-לאומי של לוס אנג'לס ב-1–2 באפריל 1999, והוצג בבכורה בתוכנית TRL של MTV ב-5 במאי 1999. הקליפ דורג במקום השלישי ברשימת 10 הקליפים האייקוניים בכל הזמנים של TRL, וזכה לפארודיות על ידי אמנים שונים. נכון לנובמבר 2022, לקליפ למעלה ממיליארד צפיות באתר יוטיוב. זהו הקליפ החמישי משנות ה-1990 שהגיע להישג זה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בקסטריט בויז
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שהופקו על ידי מקס מרטין
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה בגרמניה
קטגוריה:שירי פלטינה בניו זילנד
קטגוריה:שירי פלטינה משולשת בארצות הברית
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת ג'ייב רקורדס